
VNÚTORNÝ PORIADOK 
ŠKOLSKÉHO INTERNÁTU
ÚVOD
     Školský internát (ďalej len ŠI)  je súčasťou SOŠ informačných technológií Vnútorný poriadok školského internátu sa vydáva s cieľom zjednotenia informácií fungovania ŠI, postupov a pravidiel v školskom internáte. Upravuje prijatie a pobyt v ŠI, práva a povinnosti žiaka, všeobecné pravidlá, výchovné opatrenia, režim dňa, zdravotné, hygienické a bezpečnostné opatrenia, zásady stravovania a podrobnosti  ním súvisiace.
ŠI je orientovaný na oblasť výchovy mimo vyučovania, má teda veľkú zodpovednosť a nezastupiteľné miesto pri výchove žiakov  Strednej odbornej školy informačných technológií.  
     Vzhľadom na závažnosť postavenia tohoto zariadenia nie je možné, aby ŠI SOŠ pracoval živelne, bez stanovenia presných zásad a cieľov a bez rešpektovania školského poriadku SOŠ IT,  ktorý zaväzuje každého zamestnanca ŠI.

     Preto sú spracované tieto zásady v podobe „Vnútorného poriadku ŠI vychádzajúce z vnútorného a pracovného poriadku školy. 

     Základnými vnútornými normami ŠI SOŠ IT sú: 
vnútorný poriadok









režim dňa
                                                                                              pracovný poriadok

VNÚTORNÝ PORIADOK ŠI PRI SOŠ IT
1  VŠEOBECNÁ ČASŤ
     Na tvorbe tohto Domového poriadku sa nepodieľalo len vedenie ŠI, ale široký okruh zainteresovaných ľudí, rady školy, študenti, organizácie rodičov. Vnútorný poriadok nebude dogmou, bude pravidelne analyzovaný a prehodnocovaný. Musí vychádzať zo života v ŠI, z jeho špecifík, potrieb a zvláštností. Každý nový fenomén, ktorý sa vyskytne bude do poriadku priebežne zapracovaný.
Obsah vnútorného poriadku určujú Organizačný poriadok školy a to formou vnútorného a pracovného poriadku SOŠ IT. 

Organizačný poriadok školy v časti Pracovný poriadok stanovuje povinnosti každého pracovníka, osvojiť si všetky zásady výchovnej koncepcie, všetky právne normy týkajúce sa  ŠI. 

     Organizačný poriadok školy zároveň zohľadňuje typ školy, vek žiakov, pohlavie, samotný región, materiálne podmienky ŠI, záujmovú činnosť a pod.

     Každoročne bude vykonaná analýza a prehodnotenie VP a v prípade nutnosti bude realizovaná novelizácia. 
1. 1  CHARAKTERISTIKA ŠKOLSKÉHO INTERNÁTU
     Školský internát je výchovno-vzdelávacie zariadenie, ktoré zabezpečuje žiakom stredných škôl výchovno-vzdelávaciu starostlivosť v čase mimo vyučovania, ubytovanie a stravovanie. Vo výchovno-vzdelávacej práci sa riadi Zákonom č. 245/2008 Z. z. o výchove a vzdelávaní.
     Výchovno-vzdelávacia práca v ŠI je realizovaná na základe výchovného programu ŠI, ktorý je primeraný potrebám, veku a stupňu vyspelosti žiakov. Zameriava sa najmä na všestrannú pomoc pri príprave žiakov na vyučovanie, formovanie ich vzťahu k sebe, vzdelávaniu, sebavýchove a voľbe povolania, na rozvíjanie ich nadania, špecifických schopností a tvorivosti a na vytváranie podmienok na ich záujmovú činnosť, aktívne využitie voľného času a oddych. Organizuje sa na základe dobrovoľnosti žiakov. Výchovno-vzdelávacia práca sa zameriava najmä na všestrannú pomoc pri príprave žiakov na vyučovanie, formovanie ich vzťahu k sebe, vzdelávaniu, sebavýchove a voľbe povolania, na rozvíjanie ich nadania, špecifických schopností a tvorivosti a na vytváranie podmienok na ich záujmovú činnosť, aktívne využitie voľného času a oddychu.
Cieľom výchovno-vzdelávacieho procesu je:

· posilňovanie úcty k ľudským právam a základným hodnotám a tiež k zásadám, zakotveným v Charte Spojených národov,
· posilňovanie úcty k rodičom dieťaťa, k svojej vlastnej kultúre, jazyku a hodnotám krajiny trvalého pobytu, ako aj krajiny jeho pôvodu a k iným civilizáciám,
· príprava žiakov na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlavia, priateľstva medzi všetkými národmi, etnickými, národnostnými a náboženskými skupinami,
· na posilňovanie úcty k životnému prostrediu,
· žiaci v ŠI budú vychovávaní v duchu mieru, dôstojnosti, znášanlivosti, slobody, rovnosti a solidarity.
     V školskom internáte budeme vytvárať také prostredie, aby žiaci vyrastali v atmosfére šťastia, lásky a porozumenia (Dohovor o právach dieťaťa).   


1.2  PRÁVA, POVINNOSTI A PODMIENKY POBYTU ŽIAKOV V ŠI

1.2.1 Prijatie žiakov do školského internátu
     Školský internát je súčasťou Strednej odbornej školy  informačných technológií, Tajovského 30, 975 90 Banská Bystrica.
1. Na umiestnenie v ŠI nemá žiak právny nárok,
2. Záujemca o ubytovanie, resp. zákonný zástupca žiaka I. až III. ročníka, odovzdá skupinovému vychovávateľovi písomnú žiadosť o prijatie do ŠI  do 30.mája,
3. Riaditeľ SOŠ IT rozhodne o prijatí, resp. neprijatí do 30. júna príslušného roka,
4. Uchádzač, resp. zákonný zástupca žiaka je informovaný o tom ako  žiadosť bola  vybavená,
5. Ubytovanie sa poskytuje na čas jedného školského roka,
6. Žiakom, ktorí v minulom školskom roku porušili školský poriadok, nie je poskytnuté ubytovanie,
7. Žiakov do výchovných skupín prideľuje vedúca vychovávateľka a skupinoví vychovávatelia. Samostatne sú ubytovaní chlapci a samostatne dievčatá.
1.2.2  Ukončenie ubytovania v školskom internáte
     Dôvod ukončenia ubytovania                              
              Vysťahovanie  zo ŠI
1. predčasné ukončenie štúdia na škole                     
ráno v deň ukončenia štúdia
2. na základe písomnej žiadosti rodičov                     
deň určený v žiadosti

3. vylúčenie zo ŠI                                                        
v deň nadobudnutia platnosti

4. ukončenie školského roka                                      
ráno v posledný deň škol. roka

5. ukončenie štúdia na škole                                        
ráno v deň zloženia záver. – maturitnej skúšky

Pred vysťahovaním je ubytovaný povinný:

· upratať izbu a pridelený majetok (váľanda, skriňa,...), odniesť si domov všetky osobné veci, odstrániť ním vzniknuté záväzky,
· vrátiť zapožičaný inventár ŠI (paplón, vankúš, ...),
· odovzdať kľúče izby,
· odovzdať izbu  svojmu skupinovému vychovávateľovi.
1.2.3  Práva žiakov ubytovaných v ŠI
     Ubytovaný žiak má právo:

1. využívať v plnom rozsahu pridelenú miestnosť a príslušenstvo v ŠI,
2. podieľať sa na realizácií výchovno-vzdelávacej činnosti v ŠI, 
3. aktívne sa podieľať na živote v ŠI, 
4. prijímať návštevy vo vyhradených priestoroch, mimo času vyhradeného na štúdium a nočný kľud,
5. využívať všetky priestory a zariadenia ŠI slúžiace pre výchovno-vzdelávaciu činnosť pri dodržiavaní prevádzkových predpisov pre to ktoré zariadenie SOŠ IT,
6. využívania mob. telefónu na poschodí (styk s rodinou), nie však po 22.00 h.,
7. konštituovať žiacku samosprávu, ktorá voči vedeniu v ŠI SOŠ IT – vystupuje ako partner pokiaľ ide o záujmy žiakov ŠI,
8. na ochranu pred formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny,
9. na slobodu prejavu, pričom sa jeho názorom, najmä tým, ktoré sa dotýkajú jeho osoby musí venovať patričnú pozornosť. Pritom však musia byť rešpektované práva a povesť iných a chránená národná bezpečnosť alebo verejný poriadok, verejné zdravie alebo morálka,
10. na slobodu myslenia, svedomia a náboženstva,
11. slobodne sa združovať,
12. na svoje súkromie v daných podmienkach ŠI, na súkromie svojej rodiny, domova, korešpondenciu. Vedenie ŠI je povinné vytvoriť podmienky pre realizáciu tohto práva (napr. telefonovanie, doručovanie listov, atď.),
13.  na svoju česť a povesť,
14. na ochranu pred telesným alebo duševným násilím, urážaním, zneužívaním, zanedbávaním alebo nedbanlivým zaobchádzaním, trýznením alebo vykorisťovaním,
15. aby disciplína v ŠI bola zabezpečovaná spôsobom zlučiteľným s ľudskou dôstojnosťou žiakov, telesné tresty sa plne vylučujú,
16. na odpočinok a voľný čas,
17. odmietnuť také práce, ktoré musia vykonávať zamestnanci v rámci svojich pracovných náplní (napr. údržbár, upratovačka a pod.) alebo prácu, ktorá môže byť pre neho nebezpečná, alebo by bránila jeho sebavzdelávaniu, alebo škodila zdraviu a telesnému, duševnému, mravnému alebo sociálnemu rozvoju,
18. na ochranu pred narkotikami, drogami, alkoholom a psychotropnými látkami,
19. aby nebol nútený vypovedať, priznať vinu. Platí prezumpcia neviny (vina sa musí dokázať),
20. ak je podozrivý zo spáchania trestného činu, o okamžité, osobné informovanie rodičov alebo zákonných  zástupcov,
21. aby sa všetci zamestnanci voči nemu správali slušne.
Rodič, zákonný zástupca, má právo:
· oboznámiť sa so školským poriadkom ŠI,
· byť aktuálne informovaný o účasti svojho dieťaťa na akciách VMV, ak kolidujú s dohodnutým termínom odchodu domov,
· na včasné oboznámenie s termínom akcií, ktoré organizuje VMV, kde deti prezentujú verejne svoje schopnosti, zručnosti a nadanie,
· byť informovaný o správaní svojho dieťaťa a jeho pôsobení v ŠI,
· byť informovaný o výchovných opatreniach pri porušení vnútorného poriadku ŠI,
· byť okamžite informovaný o zmene zdravotného stavu a zdravotných problémoch dieťaťa.
Rodič ako zákonný zástupca má povinnosť:
· pravidelne uhrádzať poplatky za ubytovanie a stravu zmysle Zákona  č. 245/2008 Z. z. o výchove a vzdelávaní,
· nahlásiť žiaka z  dôvodu neprítomnosti u skupinového vychovávateľa, 

· informovať skupinových vychovávateľov, alebo vedúceho vychovávateľa  o aktuálnom zdravotnom stave svojho dieťaťa , jeho zdravotných problémoch, špeciálnych diétach, obmedzeniach  a iných závažných skutočnostiach, ktoré by mohli mať vplyv na pobyt v ŠI, 
· informovať vychovávateľa o pravidelnom užívaní liekov ,alergii na lieky a potraviny a potrebné lieky zabezpečiť dieťaťu včas a v dostatočnom množstve,
· lieky vždy odovzdať vychovávateľovi s informáciou o čase a spôsobe užívania,
· v prípade narastajúcich problémov vyhľadať pomoc odborného lekára na odporúčanie pracovníkov školy (vychovávateľ, učiteľ, školský psychológ),
· nahradiť škodu, ktorú žiak úmyselne, alebo z nedbanlivosti zavinil,
· oznámiť dôvod odchodu dieťaťa z internátu v iný deň ako v piatok, alebo v dni povinného odchodu,
· pred výstupom zo ŠI v priebehu školského roka predložiť písomnú žiadosť zákonného zástupcu žiaka o výstupe.
  Vychovávateľ má právo:

· na nedotknuteľnosť osoby a zachovanie ľudskej dôstojnosti, cti a povesti,

· na názor, slobodu prejavu, myslenia, 

· na zhromažďovanie len  základných  údajov o žiakovi (meno, priezvisko, rodné  číslo, dátum a miesto narodenia, bydlisko, št. príslušnosť, národnosť, údaje týkajúce sa  jeho zdravotného stavu),

· na poskytovanie informácií o  správaní žiaka rodičovi, zákonnému zástupcovi         alebo osobe, ktorá má voči plnoletému žiakovi vyživovaciu povinnosť.
1.2.4  Povinnosti žiakov ubytovaných v ŠI
Ubytovaný žiak je povinný:
1. dodržiavať vnútorný a školský poriadok SOŠ IT,  ktorú navštevuje, právo a morálku demokratickej spoločnosti,
2. uhradiť škodu, ktorú ŠI  SOŠ IT spôsobil, predovšetkým uvedením do pôvodného stavu,
3. v zmysle čl. 32 Dohovoru o právach dieťaťa sú žiaci ŠI povinní vykonávať úlohy súvisiace s udržiavaním svojho životného prostredia, udržiavať obývaciu izbu v čistote a poriadku, svoje osobné veci mať vždy v čistote a poriadku, prezúvať sa pri  príchode zo školy, pracovné šaty a obuv odkladať na určené alebo nimi zvolené miesto,
4. izbu po odchode uzamknúť a v nej uzamknúť svoje veci vo vlastnej zverenej skrini. Kľúč od izby sa odovzdáva u službukonajúceho vychovávateľa – ráno v kancelárií 419, poobede v kancelárií na poschodí na ktorom je žiak ubytovaný,
5. pri preberaní cennej pošty a balíkov sa na vrátnici vždy preukázať svojím dokladom totožnosti (občiansky preukaz, pas),
6. na vyzvanie skupinového  vychovávateľa umožniť kontrolu čistoty a poriadku osobných vecí za prítomnosti žiaka -  podľa potreby nielen počas generálneho upratovania,
7. plniť úlohy súvisiace s čistotou a estetikou životného prostredia – okolia ŠI,
8. nepoužívať, neprechovávať pre seba alebo iného neobstarávať drogy, výbušniny, zbrane, psychotropné látky, alkohol, jedy a to v objekte ŠI SOŠ ako aj mimo tento objekt. Nedodržiavanie tohoto  ustanovenia sa považuje za hrubé porušenie DP. Prechovávanie drog a psychotropných látok, ich obstarávanie a užívanie je podľa §135b Zák. č. 300/2005 Z. z. trestné.
9. dodržiavať čas návratu do ŠI z jednotlivých podujatí a návštev. Pobyt inde ako je ustanovený alebo dohodnutý je vážnym porušením DP,
10.  sa medzi sebou správať slušne a takisto aj voči osobám s ktorými prichádza do styku,
11. uvádzať do obehu, robiť verejne dostupnými, vyrábať alebo dovážať písomné pornografické diela, či zvukovú alebo audiovizuálnu pornografiu alebo iné diela ohrozujúce mravnú výchovu mládeže,
12. byť primerane ustrojení tak, aby neporušoval morálku demokratickej spoločnosti, 
13. oslovovať vychovávateľov a zamestnancov školy vykaním. Oslovenie žiaka sa má realizovať po dohode vychovávateľa a žiaka,
14. v prípade, že dovŕšil 18 rokov, rešpektovať a dodržiavať vnútornému poriadku ŠI SOŠ IT, 
15. bez rozdielu veku, dodržiavať pravidlá správania sa, ktoré platia v demokratickej spoločnosti,
16. vykonávať pomocné práce, napr. v spoločenskej miestnosti, v posilňovni, na poschodí, kde je ubytovaní,
17. odhlásiť sa zo stravy vopred, vždy do 13,45 h. predchádzajúceho dňa,
18. ak ochorie doma alebo sa stane iná mimoriadna udalosť, pre ktorú sa nemôže vrátiť do ŠI, musí rodič túto skutočnosť oznámiť vychovávateľovi a následne žiak sa musí odhlásiť sám zo stravy,
19. zanechať v piatok pri odchode domov upratanú izbu, vynesený smetný kôš, zatvorené okno, vytiahnuté elektrospotrebiče zo zásuviek,
20. starať sa o zverený inventár. Žiak pri nástupe do ŠI preberá do užívania inventár izby. Pri prerušení štúdia, vylúčení z ŠI, a na záver školského roka prevzatý inventár žiak odovzdá vychovávateľovi v nepoškodenom stave. Každú škodu úmyselnú, alebo spôsobenú z nedbanlivosti je žiak povinný uhradiť. V prípade, že sa vinník škody neurčí, hodnota škody sa úmerne rozdelí k úhrade všetkým ubytovaným žiakom,
21. nahlásiť skupinovému vychovávateľovi, prípadne službu konajúcemu vychovávateľovi neplánované odchody zo ŠI v priebehu týždňa,

22. rešpektovať ubytovanie hostí počas dní pracovného pokoja, štátnych sviatkov a školských prázdnin.
V školskom internáte sa žiakom nepovoľuje
1. akýmkoľvek spôsobom ohrozovať a obmedzovať spolubývajúcich telesným, duševným alebo spoločenským šikanovaním a znevažovaním v zmysle Smernice č. 36/2018 k prevencii a riešeniu šikanovania detí a žiakov v školách a školských zariadeniach,
2. prechovávať a chovať na izbách akékoľvek zvieratá,
3. fajčiť v ŠI a jeho okolí v zmysle §7 ods.1 písm. c Zákona č. 337/2004 Z. z. o ochrane nefajčiarov a o zmene a doplnení niektorých zákonov,
4. používať otvorený oheň v ŠI a zapaľovať rôzne predmety,
5. hrať hazardné hry,
6. zneužívať technické informačné prostriedky (napr. mobil, videokamera atď.), ktoré vedú k porušovaniu zákonných noriem a predpisov (ohrozovanie mravnosti, podnecovanie neznášanlivosti, porušenie osobných slobôd a pod.),
7. premiestňovať inventár izby, lepenie plagátov bez súhlasu skupinového vychovávateľa,
8. opustiť budovu ŠI bez vedomia vychovávateľa,
9. navštevovať spolužiakov v iných izbách v čase nočného kľudu (po 22.00 h.),
10. prijímať v izbách návštevy cudzích osôb bez súhlasu skupinového  vychovávateľa,
11. zdržiavať sa chlapcom v ubytovacom priestore dievčat a naopak,
12. vyhadzovať akékoľvek predmety, papiere a odpadky z okien ŠI,
13. variť v priestoroch ŠI. Prihrievať stravu je možné v kuchynke na poschodí, kde sa  nachádza rýchlovarná  kanvica a mikrovlnná rúra.
14. vynášať taniere, poháre, príbory zo školskej jedálne a kuchyniek,
15. konzumovať jedlo v iných priestoroch ako izba a kuchynka,
16. naháňať sa po chodbách a schodoch,
17. zostávať v ŠI počas vyučovania bez upovedomenia službukonajúceho vychovávateľa,
18. zamykať dvere v izbách počas prítomnosti v nej,
19. používať elektrické spotrebiče (rýchlovarné kanvice, prenosné chladničky, variče, televízory) v izbách,
20. navštevovať ŠI počas prestávok v škole a na odbornom výcviku,
21   zasahovanie do inštalačných rozvodov akéhokoľvek druhu,
22. nosiť v priestoroch ŠI čiapky, kukly, kapucne a iným spôsobom zahaľovať svoju
      identitu,
     Porušenie zákazov je považované za hrubé porušenie disciplíny a školského poriadku. Podľa závažnosti priestupku a po prerokovaní na zasadnutí MZ sa žiakovi udelí príslušný stupeň výchovného opatrenia
1.2.5  Opatrenia vo výchove
A) Za vzorné správanie a vzorné plnenie si povinností, za statočný čin, za významný prejav aktivity môže sa žiakovi udeliť:
1. pochvala vychovávateľom
2. pochvala vedúcim ŠI
3. pochvala riaditeľom školy
B) Ak sa žiak previní proti vnútornému poriadku ŠI, môžu sa mu podľa previnenia udeliť niektoré z nasledovných opatrení:
1. Napomenutie vychovávateľom  možno udeliť za:

· prvú neúčasť na výchovno-vzdelávacej činnosti organizovanej v ŠI,
· prvé rušenie kľudu počas študijnej doby a behanie po izbách, hlasné počúvanie hudby, hry na PC,
· prvé rušenie nočného kľudu -  po 21.30 h. návštevy na izbách, hlasné počúvanie hudby, hry na PC, sledovanie filmov a iné,
· prvé vyhadzovanie vecí z okna, otváranie okien mimo vyklápania,
· prvé neplnenie si povinností  služby na poschodí,
· prvé neplnenie si povinností dodržiavania poriadku na izbe – vynášanie smetí, poriadok v skrini, nepozametaná izba a iné,
· prvý svojvoľný odchod zo ŠI bez priepustky od vychovávateľa,
· prvý neskorý príchod z vychádzky,
· prvé mierne porušenie zásad BOZP žiakov,
· prvé nevhodné správanie voči vychovávateľovi a zamestnancom školy.
2. Pokarhanie vychovávateľom možno udeliť za:

· neúčasť na výchovno-vzdelávacej činnosti organizovanej v ŠI,
· rušenie kľudu počas študijnej doby a behanie po izbách, hlasné počúvanie hudby, hry na PC,
· rušenie nočného kľudu -  po 21.30 h. návštevy na izbách, hlasné počúvanie hudby, hry na PC, sledovanie filmov a iné,
· vyhadzovanie vecí z okna, otváranie okien mimo vyklápania,

· neplnenie si povinností  služby na poschodí,
· neplnenie si povinností dodržiavania poriadku na izbe – vynášanie smetí, poriadok v skrini, nepozametaná izba a iné,
· svojvoľný odchod zo ŠI bez priepustky od vychovávateľa,
· neskorý príchod z vychádzky,
· mierne porušenie zásad BOZP žiakov,
· nevhodné správanie voči vychovávateľovi a zamestnancom školy,
· Opakované meškanie s platením príspevku za ubytovanie.
3. Obmedzenie vychádzok na určitú dobu možno udeliť za:

· opakujúce sa priestupky uvedené v bode 2,
· neohlásený príchod do ŠI po 21.00 h.
4. Pokarhanie vedúcim vychovávateľom možno udeliť za:

· opakujúce sa priestupky uvedené v bode 3,
· obťažovanie ostatných bývajúcich v ŠI,
· fajčenie v priestoroch ŠI, školy a jej okolí,
· príchod do ŠI pod vplyvom alkoholických nápojov a iných omamných látok,
· ponižovanie ľudskej dôstojnosti iných žiakov,
· šikanovanie a obťažovanie spolužiakov,
· podvádzanie, falšovanie dokladov od rodičov,
· poškodenie a zničenie inventáru a priestorov ŠI,
· vulgárne vystupovanie, vyjadrovanie a správanie sa voči všetkým zamestnancom školy.

5. Pokarhanie riaditeľom školy , ktorý je zároveň riaditeľom ŠI možno udeliť za:

· opakujúce sa priestupky v bode 4,
· požívanie alkoholických nápojov a iných omamných látok v priestoroch ŠI, školy aj mimo nej a ich prechovávanie,
· nevrátenie sa do ŠI z vychádzky,
· opakované podvádzanie, falšovanie dokladov od rodičov,
· distribúcia drog v ŠI i mimo neho,
· úmyselné ublíženie na zdraví a iné formy násilia,
· krádež v školských priestoroch aj mimo nich.

6. Podmienečné vylúčenie zo ŠI  možno udeliť za: 
· opakujúce sa veľmi závažné priestupky uvedené v bode 5,
· distribúciu tvrdých drog, v ŠI, škole a mimo ŠI,
· za závažné formy násilia a inej protispoločenskej činnosti,
· šikanovanie, vydieranie a vandalizmus,
· veľmi závažné porušenie zásad BOZP žiakov,
· začatie trestného stíhania,
· šírenie poplašnej správy,
· prejavy rasizmu,
· urážku na cti zamestnanca vo verejnom záujme,
· protisociálne správanie.

Návrh na podmienečné vylúčenie zo ŠI podáva vychovávateľ a rozhoduje o ňom riaditeľ školy.
7. Vylúčenie zo ŠI :
Riaditeľ môže žiaka vylúčiť zo ŠI:
· za nesplnenie podmienky uloženej pri podmienečnom vylúčení školy,
· za spáchanie takého činu, ktorým by bola ohrozená výchova a život ostatných žiakov,
· za prechovávanie, predaj nelegálnych drog v priestoroch ŠI, školy a na akciách organizovaných ŠI,
· za odsúdenie v trestnej veci.
     Fajčenie, alkohol, drogy, šikanovanie a krádež  sú považované za hrubé – závažné  porušenie Školského poriadku, za ktoré je žiakovi udelené podmienečné vylúčenie z ŠI na skúšobnú dobu, súčasne oznámenie rodičom a škole. Previnením proti Školskému poriadku ŠI je aj nedodržanie pokynov vychovávateľa o dĺžke vychádzky, oneskorené platby za ubytovanie a stravu. Výchovné opatrenia skupinový vychovávateľ zaznamená do osobného spisu ubytovaného žiaka a informuje o tom vedenie ŠI.

     Pri udeľovaní výchovných opatrení bude ŠI  úzko spolupracovať so školou a rodičmi. Ak je žiak mladší ako 18 rokov, výchovné opatrenia prísnejšieho charakteru prejednať s rodičmi, so zákonným zástupcom a vedením ŠI SOŠ, tiež so samosprávou žiakov.      Priestupky a pochvaly zakladá  skupinový vychovávateľ do osobného spisu žiaka. Žiak po vylúčení zo ŠI môže zotrvať v ŠI na čas nevyhnutný na zabezpečenie náhradného ubytovania, najdlhšie však 5 dní odo dňa vylúčenia z ŠI. Ak žiak   v tomto čase opäť poruší Školský poriadok bude zo ŠI okamžite vylúčený.

1.2.6  Zásady svojpomocnej činnosti žiakov v ŠI 
     Žiaci môžu vykonávať iba takú prácu, ktorá je primeraná ich veku a rozumovému rozvoju. Žiaci nesmú byť zamestnávaní prácami, ktoré so zreteľom na ich anatomické, fyzické a psychické zvláštnosti, v tom ktorom veku, a ktoré nie sú neprimerané, nebezpečné a zdraviu škodlivé, alebo pri ktorých sú vystavení zvýšenému nebezpečenstvu úrazu. Účelom svojpomocnej činnosti žiakov SOŠ IT je prehĺbenie mravnej výchovy mládeže.
· svojpomocná činnosť je jedným z účinných prostriedkov v systéme výchovnej práce ŠI SOŠ IT. Utvára predovšetkým správny vzťah k práci a prehlbuje jednotu mravných čŕt s celkovým rozvojom jednotlivca. Rozvíja ich pracovnú iniciatívu a postupne učí žiakov k pracovným zručnostiam a návykom,
· svojpomocná práca pomáha organizovať kolektív žiakov, pomáha udržiavať čistotu a poriadok, pomáha motivovať žiakov k estetickej úprave, ochrane a tvorbe životného prostredia,
· svojpomocná práca má charakter výchovy a nenahrádza prácu zamestnancov,
· všetky práce musia žiaci vykonávať za prísneho dodržiavania zdravotných a hygienických požiadaviek osobnej ochrany a bezpečnosti pri práci,
· na svojpomocnej práci sa podieľajú všetci žiaci. Z účasti na nej môžu byť žiaci vylúčení zo závažných dôvodov (nemoc, telesná indispozícia),
· žiaci musia dodržiavať predpisy o bezpečnosti, hygiene a ochrane zdravia pri práci,
· žiaci nesmú vykonávať práce s použitím dezinfekčných prostriedkov, čistiť okná, osvetľovacie zariadenia a práce, ktoré sú náročné na dodržiavanie bezpečnostných predpisov,
· podľa druhu práce používať ochranné prostriedky – pomôcky,
· upratujú izby a okolie ŠI,

· žiaci šetria zariadenie, pracovné prostriedky, ochranné pomôcky, včas vypínajú svetlo, nenechávajú ho zbytočne svietiť a nenechávajú zbytočne tiecť teplú a studenú vodu (pri sprchovaní),
· vedúci ŠI vypracuje cyklus prác svojpomocnej činnosti, ktorý je súčasťou VP ŠI  SOŠ pri jeho spracovaní vychádza zo „Vzoru cyklu svojpomocnej činnosti“, ktorý vydalo MŠ SR,
· žiaci musia byť oboznámení s predpismi na zaistenie bezpečnosti a ochrany zdravia pri práci, o čom vedú vychovávatelia riadnu evidenciu,
· žiaci oznamujú vychovávateľovi všetky závady a nedostatky. Vychovávateľ zapisuje, do  zošitu  závad v priestoroch vrátnice SOŠ IT,

· vedúci vychovávateľ ŠI určí primeraný čas na svojpomocnú činnosť žiakov v ŠI tak, aby nenarušoval čas vyhradený na odpočinok, prípravu na vyučovanie, výchovno-vzdelávaciu záujmovú činnosť. Zabezpečí dostatok pracovných a ochranných pomôcok,
· vedúci ŠI  zabezpečí kontrolu poriadku a čistoty izieb, osobných vecí, spoločenských priestorov a okolia ŠI. Kontrolu zabezpečuje prostredníctvom skupinových  vychovávateľov na jednotlivých  poschodiach. Dopoludňajšia služba prevádza kontrolu izieb na všetkých poschodiach kde sú ubytovaní žiaci SOŠ IT,– nedostatky zverejní na nástenke, jednotlivých poschodí,
Pomocné služby:
1) Upratovanie v izbách:

· žiaci pravidelne každý deň zabezpečujú dodržiavanie poriadku na izbe (pozametať, vyniesť kôš, upraviť interiér),
· vo štvrtok sa realizuje hospodársky deň – generálne upratovanie ubytovacích priestorov.

2) Upratovanie rajónov:
· žiaci podľa rozpisu vychovávateľov , ktorý vychádza z rozpisu rajónov na celý školský rok – určia službu na rajóny. Službu oznámia na oznamoch na poschodí a centrálnej kancelárií 419.

     Rozpis povinnosti žiakov zaradených do jednotlivých služieb tvoria prílohu tohto vnútorného poriadku. 
1.2.7  Individuálne vychádzky žiakov ŠI 
Sú to vychádzky, ktoré udeľuje vedúci vychovávateľ mimo osobného voľna žiakov v stredu do 20.00 hod. pre všetkých žiakov bez ohľadu na ročné obdobie. Vychádzka môže byť krátená za neporiadok v izbe, porušovanie vnútorného poriadku (napr. nedodržiavanie večierky).
     V individuálnych prípadoch, keď si to vyžaduje situácia, vedúci vychovávateľ ŠI dáva súhlas na dlhšiu vychádzku ako je hore uvedené (napr. divadlo, estráda, koncerty a pod.).
     Žiaci sa pri odchode na individuálnu vychádzku zapisujú do knihy odchodov, kde sa presne vyznačí čas odchodu, miesto a čas príchodu do ŠI.
1.2.8  Mimoriadne vychádzky žiakov ŠI  
     Sú to vychádzky, ktoré udeľuje vychovávateľ v čase osobného voľna žiaka a to len v obdobných prípadoch (nákup učebných pomôcok, nákup stravy, návšteva pošty apod.). Tieto vychádzky sa udeľujú od pondelka do štvrtku a to v žiakovi stanovenom čase. Svoj odchod a príchod žiak zapisuje do knihy odchodov zo ŠI .

     Vedúci vychovávateľ ŠI môže udeliť mimoriadnu vychádzku žiakovi za odmenu, dobré dosahované výsledky v štúdiu, v dodržovaní DP a režimu ŠI a pod.
Mimoriadnu vychádzku udeľuje vedúci vychovávateľ nasledovne:

a) žiakom mladším ako 16 rokov možno udeliť mimoriadnu vychádzku do 20.00 h., 
b) žiakom starším ako 16 rokov možno udeliť mimoriadnu vychádzku  do 20.30 h., 

c) žiakom starším ako 18 rokov možno umožniť vychádzku do 21.00 h. po vzájomnom dohovore.
     Žiaci odchádzajúci na mimoriadnu vychádzku sa zapisujú do zošita určeného na túto evidenciu, kde taktiež značia miesto a čas odchodu a príchodu do ŠI.
1.2.9  Osobné voľno žiakov ŠI  

V zmysle dohovoru o právach dieťaťa, každý žiak ŠI SOŠ IT má právo na osobné voľno, v ktorom sa môže sebarealizovať, môže sa podľa vlastného presvedčenia venovať svojim záujmom či v športe, kultúre, hudbe alebo iných činnostiach.

     Osobné voľno žiakov sa určuje po absolvovaní cesty do ŠI, po konzumácií obeda, t.j. od 15.00 h. do 17.00 h. (najmenej 2 hodiny denne).

     V tomto čase sa žiakovi nesmie prikazovať plnenie žiadnych povinností. Žiaci v čase voľna nesmú však vykonávať také činnosti, ktoré by poškodzovali mravnosť alebo zákony demokratickej spoločnosti a pravidlá slušného správania sa v ŠI alebo na verejnosti.
1.2.10  Zásady pre udelenie permanentných priepustiek zo ŠI  
Kritéria pre udelenie permanentných priepustiek:

a) vzorné správanie žiaka

b) dobrá starostlivosť o svoje prostredie (izba)

c) priemer prospechu: PVD a PV
     Permanentnú priepustku udeľujeme aj žiakovi, ktorý to potrebuje vzhľadom na výnimočnú aktivitu v kultúre, športe v súvislosti s výkonom alebo účasťou náboženských služieb, pomoc starším občanom, rôzne tréningy a pod. (písomný súhlas od rodičov, potvrdenie od vedúceho krúžku, ktorý  žiak navštevuje – založené v osobnom spise žiaka).
     V individuálnych prípadoch, keď si to vyžaduje situácia skupinový vychovávateľ ŠI dáva súhlas na dlhšie vychádzky, ako sú stanovené vyššie (napr. divadelné predstavenie, filmový klub a pod.). 
1.2.11  Zdravotné, hygienické a bezpečnostné opatrenia, zásady stravovania žiakov ŠI  
     Do ŠI  môže byť prijatý žiak, ktorého zdravotný stav, kolektívne ubytovanie alebo podmienky v ŠI ubytovanie nevylučuje. ŠI vytvára optimálne podmienky pre zdravotný vývoj ubytovaných žiakov, riadi sa záväznými hygienickými predpismi a pokynmi.

     ŠI má zriadené izolačné miestnosti s príslušenstvom. Musí mať vybavené lekárničky pre poskytovanie prvej pomoci (kancelária vychovávateľov denná služba - 419)
     V kancelárií sa nachádza zoznam žiakov, ktorí majú zdravotné problémy a zoznam dôležitých telefónnych  čísel. 
     Ak žiak ochorie v ŠI, službukonajúci vychovávateľ zariadi, aby dieťa bolo ošetrené lekárom. Zmeria mu teplotu, zapíše stav chorého žiaka v dennom hlásení, zaznačí, aký úkon bol vykonaný, aké lieky mu boli podané. Vychovávateľ oznámi škole, že žiak je chorý. Ak žiak potrebuje doprovod k lekárovi, zabezpečí mu tento doprovod osobou staršou ako 18 rokov. Oznámi rodičom stav dieťaťa telefonicky. Ak je to potrebné, podľa lekárovho rozhodnutia vyzve rodičov, aby prišli po dieťa. Ak žiak ochorie v škole, navštívi ošetrujúceho lekára po oznámení triednemu učiteľovi v škole. Pri príchode od lekára sa hlási u službukonajúceho vychovávateľa, ktorý ho týmto prevezme do opatery. Zabezpečí podávanie liekov, donášku stravy do izby – izolačky, oznamuje striedajúcemu vychovávateľovi v službe všetky potrebné údaje o žiakovi. V prípade poskytnutia prvej pomoci sa pokračuje v zmysle zásad pri poskytovaní prvej pomoci.

     Vychovávateľ nesmie sám určiť, ktoré lieky môže žiak používať. V prípad, že žiak nemá svojho ošetrujúceho lekára v mieste školy a ŠI a ochorie v ŠI, vychovávateľ odmeria teplotu, urobí prvé vyšetrenie a zabezpečí lekárske ošetrenie (pohotovosť v kritických prípadoch – záchranka). O stave žiaka okamžite informuje rodičov telefonicky. Ošetrenie u jeho lekára zabezpečuje v úzkej súčinnosti s rodičmi žiaka a podľa predošlého postupu. Pre účely evidencie chorých žiakov a podaných liekov musí byť vedená presná evidencia. V prípade drobného úrazu žiaka v priestoroch ŠI službukonajúci vychovávateľ písomne eviduje úraz v „Knihe drobných úrazov“ V prípade úrazu, ktorý vyžaduje práceneschopnosť žiaka zabezpečí službukonajúci vychovávateľ spísanie úrazu na predpísanom tlačive a toto urýchlene odovzdá poverenému zamestnancovi školy. 
Zdravotné a hygienické opatrenia pre žiakov:

· udržiavať osobnú hygienu a strať sa o svoj osobný vzhľad, ktorý musí byť primeraný dobe a miestu, kde sa žiak zdržuje (napr. v dielni, jedálni, spoločenskej miestnosti, v divadle a pod.), 
· v priestoroch ŠI používať, alebo inú zdravotne nezávadnú obuv (nie športová obuv),

· starať sa o svoje životné prostredie a prostredie ŠI,

· odkladať svoje osobné veci v čistote a poriadku,

· dbať o to, aby v skrini, na stoloch neboli potraviny podliehajúce skaze,

· dbať o to, aby nedochádzalo k úmyselnému znečisteniu umyvárky, WC, schodišťa, chodieb, školskej jedálne, alebo iných priestorov školy,

· dodržiavať zákaz umývania topánok, prípadne pranie handier na podlahu v umývadlách, sprchovacích kútoch,

· v chladničke umiestňovať len krátkodobo (max. 3 dni) zotrvávajúce potraviny, potravinové prebytky neskonzumované v priebehu týždňa (najneskôr vo štvrtok) upratať.
Bezpečnostné opatrenia
     Žiaci môžu vykonávať iba také práce, ktoré sú primerané ich rozumovej a mravnej vyspelosti, telesným schopnostiam zodpovedajúcim ich veku a nie sú škodlivé ich zdraviu a vývoju. Nesmú byť zamestnaní prácami, pri ktorých sú vystavení zvýšenému nebezpečenstvu úrazu, alebo pri ktorých by mohli vážne ohroziť zdravie spolužiakov alebo zamestnancov.
1. žiaci musia byť pred vykonaním práce poučení o príslušných predpisoch o BOZP,
2. žiaci majú výslovný zákaz používať drogy, alkoholické nápoje, psychotropné látky, prechovávať ich pre seba alebo pre iných v ŠI i mimo ŠI,
3. žiakom sa v areáli ŠI zakazuje fajčiť,
4. žiaci nesmú vysedávať v oknách, šplhať sa po balkónoch a bleskozvodoch,
5. žiaci musia dodržiavať prevádzkové predpisy zariadení slúžiacich pre kultúru, šport, dielne, kuchynky apod. Tieto prevádzkové predpisy tvoria súčasť tohto VP.
Zásady stravovania
     Ubytovaný žiak v ŠI, má zabezpečenú celodennú stravu v školskej jedálni ŠI s výnimkou žiakov, ktorým lekár odporučil diétne stravovanie stravy (lekárske potvrdenie od odborného lekára). Ubytovaný žiak odoberá celodennú  stravu alebo jedno teplé jedlo. Poplatok za stravu sa platí do 20 predchádzajúceho mesiaca. Pri objednávaní predchádzajúceho mesiaca. Pri objednávaní a výdaji stravy sa žiak identifikuje čipovým kľúčom alebo kartou ISIC, ktorý si zakúpi pri nástupe na ŠI. Do jedálne vstupuje len žiak, ktorý má v daný deň objednanú stravu. Strava sa nahlasuje a odhlasuje do 13.45 hod. deň vopred. Na pondelok sa strava nahlasuje v piatok do 14.30 hod.  V prípade, že sa stravník zo stravy neodhlási do určeného času, strava sa mu započíta ako vydaná. Strava sa vydáva podľa harmonogramu. Žiak  dodržiava prevádzkový poriadok školskej jedálne. V jedálni sa správa ticho a  je primerane oblečený. Riad z jedálne sa nevynáša. Použitý sa odnesie na miesto nato určené. O pripomienkach k stravovaniu, žiak  informuje vedúcu jedálne. Vychovávateľ vedie žiakov pri stravovaní k samostatnosti a sebaobsluhe a k dodržiavaniu zdravotných a hygienických zásad. Ak žiak ochorie v nedeľu treba telefonicky oznámiť p. Dobríkovej  0915 824 313.
Samotnú prevádzku školskej výdajne stravy upravuje vnútorný pokyn, ktorý je súčasťou pracovného poriadku školy.   
Výdaj stravy :  Raňajky: 
7,00 h.- 7,30 hod.
                          Obed:   
12,40 h. – 15,00 hod.
                          Večera: 
17,30 h.- 18,30 hod.
Režim dňa

Pondelok až štvrtok:

6.45 h.


budíček

7.00 h. – 7.15 h.

osobná hygiena, upratovanie izieb

7.00 h. – 7.30 h.

raňajky

7.50 h.

            odchod do školy

8.00  h. – 15.00 h.                dopoludňajšie zamestnanie- škola, odborný výcvik

15.00 h. – 17.00 h. 
            osobné voľno

     17.00 h. – 18.00 h.
            príprava na vyučovanie, výchovno – vzdelávacia činnosť vo 

                                                   skupinách, záujmové krúžky mimo ŠI, posilňovňa

17.30 – 18.30 h.                    večera

19.00 h. – 20.00 h.                príprava na  vyučovanie, organizovaná činnosť telocvičňa              

20.00 h.  -  21.00 h.              osobné voľno, osobná hygiena 

21.00 h. – 21.30 h.
           príprava na večierku

21.30 h.

           večierka

22.00 h.  (nedeľa)                večierka 

22.00 h. – 6.00 h.
           nočný kľud
Výnimky z režimu 

     Štvrtok od 16.00 hod. – 17.00 hod. tzv. generálne upratovanie izieb a ubytovacích priestorov
Nedeľa- Príchod žiakov do ŠI- od 13.00 – 21.00 h.

     Dni pracovného pokoja trávia žiaci v ŠI, len výnimočne v odôvodnených prípadoch (stužková, ZRPŠ, športové podujatia, odchod na lyžiarsky zájazd a pod.), v opačnom prípade odchádzajú zo ŠI domov. V prípade, že sa zdržujú v ŠI, riadia sa pokynmi hlavného vychovávateľa. Nakoľko v dňoch voľna školská jedáleň je mimo prevádzky, ostávajúci žiaci sa stravujú individuálne. V prípade, že v ŠI  zostane viacej žiakov, minimálne 15 – 20, zabezpečí sa výdaj stravy cez dodávateľa.

     Čas vydávania stravy si určí výdajňa jedál. Odhlasovanie stravy sa realizuje vždy v deň vopred do 13.45 h.

     Čas generálneho upratovania je stanovený na každý štvrtok v týždni od 16.00 – 17.00 h. kedy sa verbálne vyhodnotí samotné upratovanie.  

     Príchod žiakov do ŠI v nedeľu je stanovený vždy do 21.00 h. V odôvodnených prípadoch a po dohode s rodičmi je možný príchod aj v pondelok ráno (Žiadosť o príchod do ŠI v pondelok ráno - založená v osobnom spise žiaka). O príchode žiakov do ŠI sa vedie presná evidencia – zošity príchodov.
2  ZÁVEREČNÉ USTANOVENIA 
     Vnútorný poriadok ŠI je platný a záväzný pre všetkých žiakov ubytovaných v ŠI a sú s nim pri nástupe do ŠI oboznámení.

   Mgr. Richard Kreutz

                                      Ing. Štefan Balogh

  Vedúci vychovávateľ   ŠI                                                      Riaditeľ  SOŠ   IT

